Aizdean

Muhammad Aizuddin bin Anwar (lahir 13 Februari 1983) atau lebih dikenali sebagai Aizdean merupakan seorang penyanyi lelaki Malaysia yang kini mencipta nama sebagai penyanyi di Jepun sekaligus menjadikan beliau sebagai artis J-Pop Malaysia pertama di Negara Matahari Terbit.

Maklumat peribadi
Muhammad Aizuddin bin Anwar dilahirkan pada 13 Februari 1983 di Selayang, Selangor dan membesar di Kajang. Beliau merupakan pemegang ijazah dalam bidang Kejuruteraan Elektronik di University of Electro-Communications di Tokyo, Jepun. Beliau mula belajar bahasa Jepun selepas peperiksaan Sijil Pelajaran Malaysia selama setahun di sini dan setahun lagi di Tokyo. Beliau juga aktif sebagai penyanyi nasyid semasa zaman sekolahnya.

Kerjaya
Pada tahun 2002, ketika berusia 19 tahun, Aizdean meninggalkan Malaysia bagi melanjutkan pengajian ijazah sarjana dalam kejuruteraan elektronik di Universiti Elektro-Komunikasi di Tokyo, Jepun. Ternyata usahanya membuahkan hasil apabila menjadi rakyat Malaysia pertama mencipta nama dalam industri muzik J-Pop di Negara Matahari Terbit pada 2009. Aizdean mula mencuri tumpuan peminat di Negara Matahari Terbit selepas single pertamanya, "I Need You Baby". Kemunculannya bersama mendapat sambutan positif hinggakan beliau pernah menjadi kegilaan gadis di Jepun.

Beliau muncul dalam rancangan travelog lapan episod Muzik Hati Jepun yang memperkenalkan muzik popular di Jepun kepada penonton sambil memaparkan keindahan panorama dan budaya hidup penduduknya, turut menampilkan penyanyi soprano, Tomotaka Okamoto, dan artis pop klasik, Daisuke Kawakami.

Diskografi

Album
 Hadiah ~ The First Step~ (2010)

Single
 "I Need You Baby/ONE"
 "I Need You Baby ～A Cry Out of The Soul～"
 "Don't Go Away/Yell ～Won't Let You Go～"
 "Show Me The Glory"

Filemografi

Anugerah
 Artis Baru Terbaik Nippon Broadcasting System 2010

Rujukan

Pautan luar
 

Kelahiran 1983
Orang hidup
Penyanyi lelaki Malaysia
Penyanyi lelaki Jepun
Orang dari Selangor
Orang Malaysia berketurunan Melayu
Muslim Malaysia